|  |  |
| --- | --- |
| čačinci-grb |  |
| **REPUBLIKA HRVATSKA** |
| **VIROVITIČKO-PODRAVSKA ŽUPANIJA** |
| **OPĆINA ČAČINCI** |
| **OPĆINSKI NAČELNIK** |
|  |

KLASA: 970-01/24-01/01

URBROJ: 2189/14-02/24-7

Čačinci, 24.09.2024. godine

Na temelju Odluke o financiranju Ministarstva rada, mirovinskog sustava, obitelji i socijalne politike, KLASA:984-01/23-01/29, URBROJ:524-07-02-01-01/3-24-32 od 28. ožujka 2024. godine i Ugovora o dodjeli bespovratnih sredstava za projekt „Zaželi sretniju starost u općini Čačinci“ kodni broj: SF.3.4.11.01.0381 od 3. travnja 2024. godine koji se financira iz Europskog socijalnog fonda plus kroz Program učinkoviti ljudski potencijali 2021.-2027., a u okviru programa Zaželi - prevencija institucionalizacije te na temelju članka 43. Statuta Općine Čačinci (Službeni glasnik Općine Čačinci 01/21 i 01/23), načelnik Općine Čačinci raspisuje

**JAVNI POZIV**

**za prijam u radni odnos na određeno vrijeme, u sklopu projekta**

**„Zaželi sretniju starost u općini Čačinci “, SF.3.4.11.01.0381**

**Na radno mjesto:**

Radnik/ca na određeno vrijeme za pružanje usluge potpore i podrške u svakodnevnom životu starijim osobama i osobama s invaliditetom

**Trajanje radnog odnosa:** zamjena do povratka djelatnice s bolovanja

**Broj radnika koji se traži:** 1 radnik/ca

**Mjesto rada:** područje općine Čačinci

**Radno vrijeme:** puno radno vrijeme

**Javni poziv vrijedi od:** 24.09.2024.

**Javni poziv vrijedi do:** 02.10.2024.

**Opis poslova:**

Organiziranje prehrane u kućanstvima starijih i nemoćnih osoba, obavljanje kućanskih poslova, održavanje osobne higijene, zadovoljavanje svakodnevnih potreba ciljane skupine. Pomoć u dostavi namirnica i pripremi obroka, pomoć u održavanju čistoće stambenog prostora/domova, pomoć pri oblačenju i svlačenju, briga o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.), pružanje podrške ciljanim skupinama kroz razgovore i druženja.

Posao podrazumijeva rad na terenu.

Pružatelj usluga će pružati uslugu najmanje 6 pripadnika ciljane skupine.

**Prijavitelji moraju ispunjavati sljedeće uvjete za prijem u radni odnos:**

* punoljetnost
* hrvatsko državljanstvo
* minimalno osnovnoškolsko obrazovanje

**Prijavi na Javni poziv kandidatkinje su dužne priložiti:**

* Ispunjeni i vlastoručno potpisan Obrazac 1. – Prijava na Javni poziv za zapošljavanje
* Životopis (vlastoručno potpisan)
* Dokaz o hrvatskom državljanstvu (preslika osobne iskaznice, vojne iskaznice, putovnice ili domovnice)
* Dokaz o završenom školovanju (preslika svjedodžbe)
* Dokaz o radnom iskustvu ako ga prijavitelj ima (e-HZMO elektronički zapis, potvrda o

podacima evidentiranim u matičnoj evidenciji Hrvatskog zavoda za mirovinsko

osiguranje)

* Uvjerenje nadležnog suda da se protiv prijavitelja ne vodi kazneni postupak, ne starije

od šest mjeseci od dana objave Javnog poziva

* Obrazac 2. – Privola za Javni poziv za zapošljavanje – Općina Čačinci

Obrazac 1. i Obrazac 2. mogu se preuzeti na Internet stranicama Općine Čačinci https://www.cacinci.hr/ ili osobno u Općini Čačinci, Trg kardinala Franje Kuharića 2, 33514 Čačinci, radnim danom od 8:00 do 14:00 sati.

Urednom prijavom smatra se prijava koja sadrži sve podatke i priloge navedene u Javnom pozivu te koja je vlastoručno potpisana. Nepotpune prijave i prijave koje su stigle izvan roka za dostavu prijava neće se uzeti u razmatranje.

Prijave na Javni poziv s traženim dokazima o ispunjavanju traženih uvjeta dostavljaju se na jedan od dva načina :

1. Poštom na adresu: Općina Čačinci, Trg kardinala Franje Kuharića 2, 33514 Čačinci s naznakom „Prijava na javni poziv za zapošljavanje u sklopu projekta ZAŽELI SRETNIJU STAROST U OPĆINI ČAČINCI, SF.3.4.11.01.0381–NE OTVARAJ“ .
2. Osobnim dolaskom u Općinu Čačinci, Trg kardinala Franje Kuharića 2, 33514 Čačinci, radnim danom od 8:00 do 14:00 sati.

Nepravovremene i nepotpune prijave neće se razmatrati.

Osobe koje ispunjavaju uvjete Javnog poziva bit će pozvane na intervju na temelju kojeg će se formirati rang lista kandidata. O ishodu izbora kandidata koji ispunjavaju tražene uvjete podnositelji prijave bit će obaviješteni u zakonskom roku.

Sukladno članku 13. Zakona o ravnopravnosti spolova (”Narodne novine”, broj 82/08, 69/17) na Javni poziv se mogu javiti osobe oba spola. Kandidat koji ostvaruje zakonom utvrđeno pravo prednosti pri zapošljavanju po posebnom zakonu, dužan je uz prijavu na natječaj pozvati se na to pravo i ima prednost u odnosu na ostale kandidate samo pod jednakim uvjetima propisanim zakonom. Kandidat koji ima pravo prednosti kod zapošljavanja dužan je uz prijavu na natječaj priložiti sve dokaze o ostvarivanju traženih uvjeta iz natječaja, kao i sve dokaze predviđene posebnim zakonom na osnovi kojeg ostvaruje pravo prednosti na koje se poziva.

Sve informacije o Javnom pozivu mogu se dobiti na broj telefona 033/684-212.

Ovaj će se Javni poziv objaviti na internetskoj stranici Hrvatskog zavoda za zapošljavanje, Područni ured Virovitica, Ispostava Orahovica i na internet stranici Općine Čačinci, https://www.cacinci.hr/.

Projekt je sufinancirala Europska unija iz Europskog socijalnog fonda plus, Program Učinkoviti ljudski potencijali 2021.-2027, ZAŽELI-PREVENCIJA INSTITUCIONALIZACIJE, broj poziva SF.3.4.11.01.  
Sadržaj ovog dokumenta isključiva je odgovornost stvaratelja.

Općina Čačinci zadržava pravo na poništenje Javnog poziva bez određenog razloga.

Načelnik Općine Čačinci

Alen Jurenac